Rissa videregående skole

Rissa videregående skole var en videregående skole i Indre Fosen kommune på Fosen. I 2019 ble Rissa videregående skole og Leksvik videregående skole slått sammen til Johan Bojer videregående skole. Skolens historie Skolen ble etablert i 1977 og siste tilbygg kom i 1993. Skolens primæropptakssone var Indre Fosen kommune. Skolen hadde 50 ansatte og 187 elever. Skolen ble opprettet i Rissa i 1977. I hovedsak var yrkesrettede utdanninger som for eksempel: Teknikk og industriell produksjon, og bygg- og anleggsteknikk representert. Da skolen flyttet til et tilrettelagt bygg like ved Rissa kommunes administrasjonsbygg kom også studiespesialisering og helse- og sosialfag. I 1993 sto et nytt skolebygg ferdig for innflytting. Siden da har skolen vært her. Skolens rektorer 1977–1989 Magnar Indseth 1989–1991 Wenche Haaland 1991–2001 Steinar Høynes 2001–2004 Solbjørg With 2004–2005 Øyvind Østraat 2005–2007 Solbjørg With 2007–2015 Randi Nordgaard Hermstad 2015–2019 Arild Ofstad 2019 Borghild Husdal Buhaug Utdanningsløp Rissa videregående tilbyr fem forskjellige studieretninger og en egen gruppe for tilrettelagt opplæring: Studiespesialisering Helse- og sosialfag Teknikk og industriell produksjon Bygg- og anleggsteknikk Elektrofag